යාපනය - ආලියාවලෙයි මුහුදු ප්‍රදේශයේ සඟවා තිබී සොයා ගත් පුපුරණ ද්‍රව්‍ය බවට සැක කෙරෙන කිලෝ 15කින් යුත් පාර්සලයේ අඩංගු ද්‍රව්‍යවලින් කොටසක් රජයේ රස පරීක්ෂක වෙත යොමු කර තිබෙනවා.නාවික හමුදා මාධ්‍ය ප්‍රකාශක, ලූතිනන් කමාන්ඩර් ඉසුරු සූරියබණ්ඩාර හිරු ප්‍රවෘත්ති අංශයට කියා සිටියේ ත්‍රස්ත විමර්ශන කොට්ඨාශයට ලද තොරතුරක් මත නාවික හමුදා කිමිදුම් නිළධාරීන් යොදා මෙම පාර්සලය සොයා ගත් බවයි.පුපුරණ ද්‍රව්‍ය බවට සැක කෙරෙන ද්‍රව්‍ය වැලි සමඟ මිශ්‍ර වී තිබූ බව ද ඔහු සඳහන් කළා.